《长沙六快诗》
唐代·王揆

湖外风物奇，长沙信难续。衡峰排古青，湘水湛寒绿。

舟楫通大排，车轮会平陆。昔贤官是邦，仁泽流丰沃。

今贤官是邦，刳啖人脂肉。怀昔甘棠花，伤今猛虎毒。

然此一郡内，所乐人才六。漕与二宪僚，守连两通属。

高堂日暮会，深夜继以烛。帏幕皆绮纨，器皿尽金玉。

歌喉若珠累，舞腰如素束。千态与万状，六人欢不足。

因成快活诗，荐之尧舜目。

作者简介：《全唐诗》收《长沙六快诗》1首，列世次爵里无考作者。按王揆，北宋仁宗时长沙（今属湖南）人。庆历初为太常博士。曾知临排军。后以屯田郎官致仕。皇祐间居长沙，作《六快活诗》讥荆湖南路经略使周沆、转运使赵良规等6人。事迹散见《湘山野录》卷上、《欧阳文忠公文集》卷七九、隆兴《临排府志》卷五。